คือก่อนหน้านี้มีเซ็กกับแฟนทางทวารค่ะ แล้วเจ็บมากหล่ยวันประมาณ9วันไปหาที่ร้านยาค่ะ ให้ยาทากับยาสวนทวารมาค่ะแล้วก็กินยาแก้ปวดธรรมดาแล้วก็แช่น้ำอุ่นด้วยค่ะอึตามปกติแต่ก็อึแข็งค่ะ พอรู้สึกแสบก็ก็มีน้ำเหลืงไหลอะค่ะก็เลยเอาทิชชูซับ อยากทราบว่าถ้าเป็นฝีในตูดนั้นมันจะไหลแบบำหนเพราะถามที่ร้านยาแล้วค่ะใช่ฝี แล้วกี่วันหายค่ะเพราะรักษาอาการตัวเองอย่างดีค่ะทานยาตรงเวลาหลังอาหารแช่น้ำอุ่นเช้าเที่ยงเย็น ใช่ยาตามสั่งค่ะ
สวัสดีค่ะ การมีเพศสัมพันธ์ทางทวารหนัก อาจทำให้เกิด- แผลฉีกขาดของเยื่อบุทวารหนัก เพราะโดยปกติ ทวารหนัก จะไม่ได้มีน้ำหล่อลื่นเหมือนในช่องคลอด มีแค่สารเมือกเล็กน้อย การมีเพศสัมพันธ์ทางทวารหนัก ย่อมทำให้เยื่อบุเกิดการบาดเจ็บ เป็นแผลได้ แต่ก็ไม่น่าถึงขั้นมีน้ำเหลืองหรือหนองไหล- การติดเชื้อหนองใน ในทวารหนัก ซึ่งก็จะทำให้มีอาการเจ็บปวด และมีน้ำเหลืองหรือหนองซึมได้นอกจากนี้ ก็อาจเกิดจากกาติดเชื้อซิฟิลิส แผลริมอ่อน เริม ได้ด้วยส่วนฝีคัณฑสูตร ซึ่งเป็นฝีที่เกิดข้างในทวารหนัก จะมีสาเหตุจากการติดเชื้อที่ต่อมใกล้ทวารหนักแบบเรื้อรัง ดังนั้น หากเพิ่งมีเพศสัมพันธ์ทางทวารหนักเป็นครั้งแรก ก็ไม่น่าใช่ฝีคัณฑสูตรค่ะแนะนำว่าควรต้องไปพบแพทย์เพื่อตรวจวินิจฉัยว่าเกิดจากสาเหตุใดค่ะ จะได้ยารักษาให้ตรงกับโรคที่เป็นค่ะ หากทานยาไม่ตรงกับโรค ก็ย่อมจะไม่หายหรือหายช้าได้ค่ะ ในเบื้องต้น ก็ไม่ควรมีเพศสัมพันธ์ทางทวารหนักอีก และควรทำให้อุจจาระนิ่ม เพื่อไม่ให้เกิดการบาดเจ็บของทวารหนักมากขึ้น โดยการดื่มน้ำเปล่ามากๆ ทานผักผลไม่เยอะๆ ค่ะ ส่วนการนั่งแช่ก้นในน้ำอุ่นนั้น สามารถทำได้ ไม่ว่าจะเป็นอะไร เพื่อบรรเทาอาการปวดค่ะ